﻿ עיסוי תאילנדי לאיזון הגוף והנפש
אחד העיסויים האהודים ביותר במקומות ספא שונים הוא העיסוי התאילנדי. מתוך סוגי העיסוי השונים, מדובר בסוג העיסוי היחיד כמעט שבו אתם לא רק שוכבים אלא ממש זזים, מגמישים את הגוף ומתרגלים גם טכניקות של נשימה והתרגעות תוך כדי העיסוי.
הייחודיות של העיסוי התאילנדי
עיסוי תאילנדי ייחודי בכך שהוא משלב בתוכו מספר תורות ומותאם בצורה אישית לכל מטופל. הטיפול משלב בין עיסוי באמצעות לחיצות ותנועות עיסוי מיוחדות נוספות לבין טכניקות של יוגה ונשימה. במהלך העיסוי המטפל מזיז את הגוף בעדינות, משנה לו מנחי גוף, מותח אותו ומגמיש אותו, כך שבסוף הטיפול תרגישו גם גבוהים בעוד כמה ס"מ וגם רגועים בעוד כמה ליטרים ממש לא מיותרים של חמצן.
למי סוג עיסוי מומלץ?
כעקרון העיסוי התאילנדי מומלץ לכולם. ניתן לעשות את הטיפול גם בלבוש מלא ואפילו אם אתם לא גמישים במיוחד, זה לא יעשה את העיסוי לפחות אפקטיבי או יעיל. מי שהטיפול עלול להוות להם סכנה מסוימת הם חולי לב, או אנשים אחרי אירועי לב. בכל מקרה, מטפל טוב בספא שמכבד את עצמו, ישאל אתכם עוד בטרם הטיפול על מצבם הבריאותי ומוטב להגיד לו את האמת בכדי שלא להסב לעצמכם נזקים או סיכון מיותר. כמו כן, זכרו כי הטיפול נועד בסופו של דבר לרגיעה ולנועם ולכן אם אתם מרגישים שמותחים אתכם יותר מדי או לוחצים יותר מדי, אל תתביישו לעצור את הטיפול ולהגיד שזה מספיק עבורכם.
היות והעיסוי התאילנדי משופע בתזוזות ומנחי גוף שונים וגם לחיצות על נקודות אנרגיה קריטיות, לנשים בהריון שמעולם לא תרגלו יוגה יתכן ותיווצר סכנה או אי נוחות רבה בסוג עיסוי זה. כעקרון ניתן לטפל בכל סוגי העיסויים החל מן השבוע ה-16 להריון אך חשוב יותר לעשות מה שמרגיש בנוח לגוף. היוועצו עם המטפל בטרם תחילת העיסוי לגבי ההתאמה הספציפית אליכן.